ໃນລະຫວ່າງ ວັນທີ 10-11 ມີຖຸນາ 2021 ທາງ ຄະນະໂຄສະນາອົບຮົມ ນະຄອນ-ຫຼວງພະບາງ ໄດ້ຈັດຝຶກອົບຮົມ ຮຽນເອກະສານສະໜັບສະໜູນ ໃຫ້ມະຫາຊົນກ້າວໜ້າ ເປົ້າໜາຍ ຂະຫຍາຍເຂົ້າພັກປະຊາຊົນປະຕິວັດລາວ ຢູ່ຫ້ອງປະຊຸມຂອງ ຫ້ອງວ່າການ ນະຄອນ-ຫຼວງພະບາງ ຂື້ນຢ່າງເປັນທາງການ, ໂດຍເປັນປະທານຂອງ ສະຫາຍ ວີເຮີ ເຊ່ຍໄມ ກຳມະການປະຈຳພັກນະຄອນ ຫົວໜ້າຄະນະໂຄສະນາອົບຮົມ ນະຄອນ-ຫຼວງພະບາງ ທີ່ມີຄະນະຮັບຜິດຊອບ, ວິທະຍາກອນ ແລະສຳມະນາກອນ ທີ່ເປັນມະຫາຊົນ
ຜູ້ກ້າວໜ້າ ຊຸດທີ I ປະຈຳປີ 2021 ມາຈາກຫ້ອງການອ້ອມຂ້າງ ນະຄອນ-ຫຼວງພະບາງ ແລະຮາກຖານບ້ານ 15 ກຸ່ມບ້ານ ຢູ່ພາຍໃນ ນະຄອນ-ຫຼວງພະບາງ ເຂົ້າຮ່ວມທັງໝົດ 140 ສະຫາຍ, ຍິງ 49 ສະຫາຍ ການອົບຮົມໃນຄັ້ງນີ້ ໂດຍນຳໃຊ້ເອກະສານ ຈາກຄະນະໂຄສະນາ ອົບຮົມ ສູນກາງພັກ ກຳນົດໃຫ້, ເຊິ່ງມີ 11 ຄໍາຖາມ, 11 ຄຳຕອບ ເພື່ອເຮັດໃຫ້ມະຫາຊົນຜູ້ກ້າວໜ້າ ທີ່ຈະຂະຫຍາຍເຂົ້າເປັນສະມາຊິກພັກ ປະຊາຊົນ ປະຕິວັດລາວ ໄດ້ຮັບຮູ້ກ່ຽວກັບປະວັດຄວາມເປັນມາ, ອຸດົມ ແລະທາດແທ້ຂອງພັກ ປະຊາຊົນປະຕິວັດລາວ ເຂົ້າໃຈກ່ຽວກັບມາດຖານ ເງື່ອນໄຂ ຜູ້ທີ່ຈະເປັນສະມາຊິກພັກ ແລະຜົນປະໂຫຍດ ຂອງສະມາຊິກພັກ ເພື່ອໃຫ້ມະຫາຊົນກ້າວໜ້າມີຄວາມຮັບຮູ້ເຂົ້າໃຈຕື່ມ ກ່ຽວກັບການກໍ່ສ້າງ ແລະຂະຫຍາຍພັກ, ຕອນທ້າຍ ສະຫາຍ ວີ ເຮີເຊ່ຍໄມ ໂດຍໄດ້ມີຄຳເຫັນເນັ້ນໜັກໃຫ້ມະຫາຊົນຜູ້ກ້າວໜ້າ ເປົ້າໜາຍເຂົ້າເປັນສະມາຊິກພັກ ປະຊາຊົນ ປະຕິວັດລາວ ຈົ່ງນຳເອົາເນື້ອໃນຂອງເອກະສານທີ່ໄດ້ອົບຮົມ ໄປຈັດຕັ້ງຜັນຂະຫຍາຍ ຄົ້ນຄວ້າຮໍ່າຮຽນ ເພື່ອຝຶກຝົນຫຼໍ່ຫຼອມຕົນເອງ ໃຫ້ມີທັດສະນະຫຼັກໝັ້ນ ການເມືອງ, ໜັກແໜ້ນ, ມີຄູນສົມບັດ ສິນທຳປະຕິວັດ ທີ່ສອດຄ່ອງຕາມແນວທາງຂອງພັກ, ມີແບບແຜນ ການດຳລົງຊີວິດ ທີ່ປອດໃສຂາວສະອາດ, ເອົາໃສ່ປະຕິບັດວຽກງານຕົວຈິງ ທີ່ພັກລັດມອບໝາຍ ໃຫ້ກາຍເປັນສະມາຊິກພັກທີ່ເປັນແບບຢ່າງ ທີ່ດີນຕໍ່ໜ້າ.
ມີ 5 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌